open-index/open-wikipedia-markdown huggingface dataset:
Slovensko na Zimných paralympijských hrách 2022

**Slovensko na [[Zimné paralympijské hry 2022|Zimných paralympijských hrách 2022]]** v čínskom Pekingu reprezentovalo 27 športovcoch v 3 športoch. Celkovo mala výprava 56 členov.

## Medailová bilancia
V hodnotení krajín skončilo Slovensko na 10. mieste s 3 zlatými a 3 bronzovými medailami. Celkovo to boli 4. najúspešnejšie hry, za rokmi 2018, 2010 a 2014. 

## Reprezentanti
Vlajkonosičmi výpravy boli Miroslav Haraus a Monika Kunkelová.

Slovenskí športovci súťažili:
* 5 v curlingu na vozíku:
** Radoslav Ďuriš
** Alena Kánová
** Monika Kunkelová
** Dušan Pitoňák
** Peter Zaťko

* 8 v alpskom lyžovaní:
** Jakub Krako (B2)
** Branislav Brozman (navádzač)
** Miroslav Haraus (B2)
** Maroš Hudík (navádzač)
** Marek Kubačka (B1)
** Mária Zaťovičová (navádzačka)
** Martin France (LW9-1) 
** Henrieta Farkašová (B3)
** Michal Červeň (navádzač)
** Alexandra Rexová / 
** Eva Trajčíková (navádzačka)
** Petra Smaržová (LW6/8-2)
** Vanesa Gašková

* 14 v para ľadovom hokeji:
** Slavomír Ferenčík (obranca)
** Erik Fojtík (obranca)
** Michal Hlinka (obranca)
** Martin Joppa (útočník)
** Miroslav Kardoš (obranca)
** Peter Kaščák (obranca)
** Dávid Korman (útočník)
** Eduard Lepáček (brankár)
** Marián Ligda (útočník)
** Miroslav Pastucha (brankár)
** Miroslav Stašák (útočník)
** Peter Štít (obranca)
** Róbert Turic (útočník)
** Miloš Večerek (útočník)

### Curling

### Alpské lyžovanie

### Para ľadový hokej

## Referencie

Kategória:Zimné paralympijské hry 2022
2022
Pompaia

**Pompaia** () bola starogrécka slávnosť zasvätená Diovi. 
 
Pompaia (Procesia), aténsky sviatok na počesť Dia Meilichia (*Dia Milostivého*), ktorý sa konal počas orania polí a siatia plodín, t. j. niekedy v poslednej tretine atického mesiaca maimaktérión. Vie sa o ňom len veľmi málo. V tento sviatok sa konal sprievod, v ktorom sa nieslo rúno z ovce obetovanej Diovi spoločne s Hermovou palicou (*kérykeion*, palica ovinutá hadmi), čo malo možno odvrátiť zlo na začiatku zimy, alebo zabezpečiť dobrú úrodu v novom ročnom období.
 
Zeus Meilichios bol uctievaný aj na sviatok Diasie, ktorý sa konal 23. dňa mesiaca athestérión. Podľa niektorých znalcov (napr. nemecký klasický filológ Ludwig Deubner), sa rúno z obetovanej ovce počas tohto sviatku mohlo použiť na oslavách Pompaie. To dáva zmysel, pretože oba sviatky súviseli so životne dôležitými zásobami obilia. Diasia sa slávila, keď bolo žito (oziminy) najzraniteľnejšie voči mrazu, vetru a suchu. Deubner videl v rúne Dia (*Zeus koidion*) akýsi apotropaický prostriedok (s magickou mocou chrániť pred zlom, zlej moci) aj na ochranu zasiateho osiva počas Pompaií v mesiaci maimaktérión, ktorý zobrazuje vlys atického kalendára na bloku zabudovanom do aténskeho chrámu *Panagia Gorgoepikoos* (sú na ňom názvy mesiacov atického kalendára s niektorými aténskymi sviatkami).
 
## Referencie a bibliografia

 
Kategória:Starogrécke sviatky
Koenzým M

**Koenzým M** (**HS-CoM** alebo **CoM**) je koenzým, ktorý sa účastní prenosu metylovej skupiny v metabolizme archeálnych metanogénov a v metabolizme iných substrátov u baktérií. Takisto je to nutný kofaktor pre metabolické dráhy baktérií, ktoré oxidujú alkény. CoM pomáha eliminovať toxické epoxidy, ktoré vznikajú oxidáciou alkénov, napríklad propylénu. Štruktúra tohto koenzýmu bola určená v roku 1974 počas štúdia metanogenézy, teda procesu premeny oxidu uhličitého na metán, ktorý prebieha v niektorých anaeróbnych baktériách. Koenzým M je anión, ktorého vzorec je - a nazýva sa i **2-merkaptoetánsulfonát**. Jeho katión nie je dôležitý, ale najdostupnejšia je jeho sodná soľ. Koenzým M obsahuje tiolovú skupinu, ktorá je hlavným reakčným miestom, a sulfonátovú skupinu, ktorá umožňuje jeho rozpustnosť vo vodných roztokoch.

## Biochemický význam

### Metanogenéza
Koenzým M je C1 donor v metanogenéze. Premieňa sa na tioéter, metylkoenzým M (-), v predposlednom kroku tvorby metánu. Metylkoenzým M potom reaguje s koenzýmom B, čím vzniká heterodisulfid a metán:

:  + HS–CoB →  + CoB–S–S–CoM

Táto reakcia je katalyzovaná enzýmom metylkoenzým M reduktázou, ktorá využíva kofaktor F430 ako prostetickú skupinu.

### Metabolizmus alkénov
Koenzým M vystupuje u niektorých aeróbnych baktérií pri premene oxidu uhličitého a etylénu či propylénu na acetoacetát, konkrétne u baktérií, ktoré oxidujú alkény na epoxidy. Potom, čo propylén (alebo iný alkén) podstúpi epoxidáciu a stane sa z neho epoxypropán (alebo iný epoxid), stáva sa elektrofilný a toxický. Tieto epoxidy reagujú s DNA a bielkovinami, takže ovplyvňujú bunkové funkcie. Baktérie, ktoré oxidujú alkény, napríklad *[[Xanthobacter autotrophicus]]*, používajú metabolickú dráhu, v ktorej sa CoM konjuguje na alifatický epoxid. V tomto kroku vzniká nukleofilná zlúčenina, ktorá môže reagovať s CO2. Karboxyláciou nakoniec vzniká acetoacetát.

## Referencie

## Zdroj

Kategória:Tioly
Kategória:Kofaktory
Kategória:Sulfónové kyseliny
Huriska

**Huriska** () je v islame a v ľudovej viere moslimov „panna s čiernymi očami, ktorú za odmenu dostanú v raji za manželku mučeníci a bohabojní muži ako súčasť blaženého života“.

V islamskom opise neba „obraz rajských záhrad, plných krásnych plodov, zvlažovaných riekami, v ktorých budú veriaci večne prebývať s nepoškvrnenými ženami, opakuje sa v Koráne až do zunovania.“ V Koráne sa vyskytuje opis hurisiek vyskytuje v  44:54, 52:20, 55:72, 56:22.

Zmyselné vykreslenie hurisiek bolo často využívané na kritiku islamu.

## Referencie

## Ďalšia literatúra
* 
* 

## Iné projekty

Kategória:Islam
Zámutovský potok

**Zámutovský potok** je potok v regióne Horný Zemplín na území obcí Zámutov a Čaklov v okrese Vranov nad Topľou v Prešovskom kraji. Nachádza sa v geomorfologickom celku Slanské vrchy v geomorfologickom podcelku Šimonka. Je pravostranným prítokom Tople a má dĺžku . Je vodným tokom VI. rádu.  

## Prameň
Pramení v severnej časti územia obce Zámutov v  na juhovýchodnom svahu vrchu Šimonka () v lesnom extraviláne.

## Opis toku
Od prameňa tečie juhovýchodným smerom cez lesný extravilán, ľavým brehom obmýva les *Holá hora*, preteká cez les *Brestová dolina*, opakovane mení smer od južného až po východný, v  priberá ľavostranný prítok *Hrušovský jarok*, ľavým brehom obmýva les *Zámutovské skaly*, pravým brehom obmýva les *Rozsypaná skala*, ľavým brehom obmýva les *Čulkov*, vteká do poľnohospodárskeho extravilánu, ďalej v  vteká do intravilánu obce Zámutov, v  priberá ľavostranný prítok *Čaklovec*, opúšťa územie obce Zámutov a vteká na územie obce Čaklov, v  priberá pravostranný prítok *Solianska*, podteká cestu spájajúcu mesto Prešov s mestom Vranov nad Topľou a po opustení intravilánu obce Čaklov ústi v  do Tople ako jej pravostranný prítok.
Vodný tok *Zámutovský potok* má tri prítoky.

## Pôvod názvu
Názov vodného toku *Zámutovský potok* na území obcí Zámutov a Čaklov má pôvod v názve obce Zámutov. Motivantom pomenovania názvu obce Zámutov mohla byť poloha z pohľadu pomenovateľa *za topografickým objektom vlastníka objektu alebo ináč spájanej osoby s topografickým objektom*. V samotnom slovnom základe *mut-, mút-* sa reflektuje slovný základ *mútny, kalný, často zakalený vodným tokom, pri ktorom obec vznikla*. Z predĺženej predpony *zá-*, zo slovného základu,  kombináciou s formantom *-ovský* a kombináciou so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Zámutovský potok* ako súčasť veľmi početnej skupiny názvov v slovenskej toponymii, najmä hydronymii. 

Názov vodného toku *Zámutovský potok* bol štandardizovaný v roku 1990.
V priestore slovenskej hydronymie potokov hydronymum *Zámutovský potok* je jedinečným hydronymom (marec 2022).  
## Referencie

 
Kategória:Vodné toky v okrese Vranov nad Topľou 
Kategória:Potoky na Slovensku 
Kategória:Vodné toky v Slanských vrchoch
Majstrovstvá Ázie vo futbale 2000

**Majstrovstvá Ázie vo futbale 2000** bol 12. ročníkom Majstrovstiev Ázie vo futbale, medzinárodného futbalového turnaja pre národné tímy pod hlavičkou Ázijskej futbalovej konfederácie. (AFC). Turnaj hostil Libanon a hralo sa v dňoch od 12. do 29. októbra 2000. Titul obhajovala .

Víťazom turnaja sa stalo , ktoré vo finále zdolalo Saudskú Arábiu 1:0.

## Kvalifikácia
Na turnaji sa predstavilo 12 tímov. Debutantom bol domáci .

## Štadióny

## Skupinová fáza

### Skupina A

### Skupina B

### Skupina C

### Tabuľka tretích tímov

## Play-off

### Štvrťfinále

### Semifinále

### Zápas o tretie miesto

### Finále

Víťazom turnaja sa stalo Japonsko.

## Externé odkazy
*Asian Football Confederation

## Zdroj

Kategória:Majstrovstvá Ázie vo futbale
Kategória:Futbal v 2000
Kategória:Futbal v Libanone
Osly (vrch v Skorušinských vrchoch)

**Osly** (staršie aj **Oslí vrch**; ) je vrch v Skorušinských vrchoch. Leží nad obcou Habovka, približne  juhovýchodne od Tvrdošína. 

## Poloha
Nachádza sa v strednej časti pohoria, v geomorfologickom podcelku Skorušina. Vrch leží v Žilinskom kraji, v okrese Tvrdošín a zasahuje na katastrálne územie obce Zábiedovo a Habovka. Najbližším sídlom je na južnom úpätí ležiaca obec Habovka, severne sa nachádza Zábiedovo a západným smerom Oravský Biely Potok. 

## Opis
Vrch Osly sa nachádza v hlavnom hrebeni pohoria, medzi Skorušinou () a sedlom Biedna. Severne susedí vrch Košiare (), východne Javorinky () a Javorková (), južne Chotár () a Mních () a západne Biedna (). Vrch patrí do povodia rieky Orava; južnú časť hrebeňa odvodňuje Blatná do Studeného potoka, vodu zo severných častí odvádza Zábiedovčík do Oravice. Vrcholovou časťou vedie značený chodník.

### Výhľady
Vrcholovú časť pokrýva lesný porast, na ktorý západným smerom nadväzuje horská lúka. Z odlesnených miest a lokalít s riedkou vegetáciou je vidieť okolité Skorušinské vrchy, no tiež časť Chočských vrchov a Západných Tatier, pri vhodných podmienkach aj Malú Fatru, Oravskú Maguru a Oravské Beskydy.

## Prístup
* po  červenej značke hlavným hrebeňom:
** od západu z Oravského Bieleho Potoka cez rázc. Nad Studienkami
** od východu z Oravíc cez Skorušinu
* po  modrej značke cez rázc. Nad Studienkami:
** od severu z obce Zábiedovo
** od juhu zo Zuberca cez Habovku

## Referencie

## Pozri aj
* Skorušina (podcelok)
* Zoznam vrcholov v Skorušinských vrchoch

## Externé odkazy
* Poloha na turistickej mape

Kategória:Vrchy v Skorušinských vrchoch
Kategória:Tisícovky na Slovensku
Kategória:Vrchy v okrese Tvrdošín
Kategória:Habovka
Kategória:Zábiedovo
DragonFly BSD

**DragonFly BSD** je open-source UNIX-like operačný systém, ktorý bol vytvorený ako fork operačného systému FreeBSD 4.8. Mathew Dillon (na prelome 80. a 90. rokov vývojár Amiga; v rokoch 19942003 vývojár projektu FreeBSD) začal pracovať na DragonFly BSD v júni 2003 a oznámil to na mailing listoch FreeBSD 16. júla 2003.

Dillon začal vyvíjať DragonFly BSD vo viere, že techniky použité na threading a symetrický multiprocesing v operačnom systéme FreeBSD 5 vedú k slabému výkonu a k problémom s údržbou. Tieto možné problémy sa snažil opraviť priamo vo FreeBSD, pre konflikty s ostatnými vývojármi ohľadom implementácie svojich návrhov mu však bolo odobraté právo meniť zdrojový kód FreeBSD. Napriek týmto sporom, projekty DragonFly BSD a FreeBSD stále spolupracujú zdieľaním opráv chýb, aktualizácií ovládačov a iných vylepšení.

## Referencie

## Pozri aj
* Berkeley Software Distribution

## Iné projekty

## Externé odkazy
* Oficiálna stránka 

## Zdroj

Kategória:BSD
Kategória:Slobodný softvér
Kategória:Unix
Kategória:Softvér z 2004
Milan Polák (teatrológ)

**Milan Polák** (* 16. január 1932, Lenartovce – † 15. marec 2022) bol slovenský teatrológ, novinár, spisovateľ, scenárista, dramatik a pedagóg.

Podľa Literárneho informačného centra sa zaoberal „predovšetkým divadelnou kritikou a novšou divadelnou históriou i jej výraznými osobnosťami“.

## Životopis
Po maturite na gymnáziu v Topoľčanoch (v roku 1951) študoval na vojenskej akadémii Litoměřiciach, v rokoch 1962 až 1967 dramaturgiu na Vysokej škole múzických umení v Bratislave a neskôr v rokoch 1969 až 1972 teóriu a dejiny filmu, divadla, rozhlasu a televízie na Masarykovej univerzite v Brne.

O divadle písal od roku 1960. V období rokov 1961 až 1970 pracoval ako redaktor týždenníka Život a denníka Pravda. Neskôr v rokoch 1970 až 1974 pracoval v mesačníku *Film a divadlo*. Následne bol do roku 1988 pracovníkom Slovkoncertu. Odborným pracovníkom Ústavu umeleckej kritiky a divadelnej dokumentácie bol v rokoch 1988 až 1990. Potom bol bol v období 1990 až 1993 zástupcom šéfredaktora denníka ''Slovenská republika''. Od roku 1995 do roku 1996 bol riaditeľom dramaturgie a programu Slovenskej televízie, následne do roku 1999 odborným pracovníkom Národného divadelného centra v Bratislave. Od roku 1998 bol pedagógom Fakulty masmediálnej komunikácie Univerzity sv. Cyrila a Metoda v Trnave.

## Dielo
Bol autorom scenárov televíznych dokumentárnych filmov aj dramatizácií literárnych diel pre rozhlas. Písal pod pseudonymom Marián Petrík.

Medzi jeho knižné diela patrili:
* *Divadlo – jeho cesta dejinami*
* *Mária Kráľovičová – portrét herečky*
* *Krátke dejiny divadla*
* *Frontové divadlá slovenskej armády 1943*
* *Bol raz jeden kabaret – Tatra revue*
* *Z dejín ochotníckeho divadla na Liptove*

## Referencie

## Externé odkazy
* 

Kategória:Osobnosti z Lenartoviec
Kategória:Slovenskí divadelní vedci
Kategória:Slovenskí divadelní kritici
Kategória:Slovenskí dramatici
Kategória:Slovenskí novinári
Kategória:Slovenskí autori náučnej literatúry
Kategória:Slovenskí rozhlasoví scenáristi
Kategória:Slovenskí scenáristi dokumentárnych filmov
Kategória:Slovenskí vysokoškolskí pedagógovia
Kategória:Pracovníci Slovenskej televízie
Kategória:Vyučujúci na Fakulte masmediálnej komunikácie Univerzity sv. Cyrila a Metoda v Trnave‎
Kategória:Absolventi Vysokej školy múzických umení
M1 (TV stanica)

**M1** (**M Egy**) je prvý okruh (program) spravodajsko-publicistického vysielania maďarskej televízie, ktorá začala vysielať 1. mája 1957.

## Poludňajší programový blok
V rokoch 1994 – 1997 bol poludňajší programový blok od 12:00 do 15:30 hod. Zábavné programy sa vysielali bez reklám.

## Školské programy
V rokoch 1971 – 1989 sa vysielali školské programy cez deň. To spôsobilo, že programy začínali o 08:00 namiesto o 18:00 hod. Počas víkendov, leta a zimy začínali o 18:00 spolu so stanicou M2. V roku 1989 bol školský program nahradený rannými programami vysielanými medzi 05:40 a 09:00 hod.

## Relácie

## Logá

Súbor:M1 Hungary logos.png|Logá od roku 1956 dodnes
Súbor:M1 HD Hungary logos.png|Logá HD verzie od roku 2008 do roku 2015


## Zdroj
* 

Kategória:Televízne stanice v Maďarsku
Ranné správy RTVS

náhľad|Staré logo relácie
***Ranné správy RTVS*** je spravodajská relácia RTVS, ktorá sa vysiela od 7. septembra 2015 na televíznych staniciach Jednotka a RTVS 24. Relácia trvá 90 minút a vysiela sa len cez pracovné dni od pondelka do piatka (s výjnimkou sviatkov) od 07:00 do 08:30 hod. Cez Vianoce a Veľkú noc má relácia prestávku. Moderátormi relácie sú od roku 2015 Miroslav Frindt a Martina Jančeková a od roku 2023 aj Alfonz Šuran.

## Moderátori

## Referencie

## Externé odkazy
* program.sk

Kategória:Televízne relácie Slovenskej televízie
Metánofurán

**Metánofurány** sú skupiny chemických zlúčenín prítomných u metanogénnych archeónov. Tieto zlúčeniny obsahujú 2-aminometylfuránovú skupinu viazanú na fenoxy skupinu. Existujú aspoň tri druhy metánofuránov: keď je skupinou na opačnom konci trikarboxyheptanoylová, glutamylglutamylová alebo trikarboxy-2-hydroxyheptanoylová skupina.

## Formylácia
Metánofurány sa premieňajú na formylmetánofurány v prvých krokoch metanogenézy. Enzým formylmetánofurándehydrogenáza () formyluje metánofurán pomocou CO2, primárneho zdroja C1 v metanogenéze.

## Deformylácia
Enzým formylmetánofurán tetrahydrometánopterín formyltransferáza katalyzuje prenos formylovej skupiny z formylmetánofuránu na N5 tetrahydrometánopterínu, H4MPT. Tento enzým sa podarilo vykryštalizovať a neobsahuje žiadnu prostetickú skupinu.

## Referencie

## Zdroj

Kategória:Kofaktory
Kategória:Amíny
Kategória:Peptidy
Uzès

**Uzès** môže byť:
* obec vo Francúzsku, pozri Uzès (obec)
* kantón vo Francúzsku, pozri Uzès (kantón)
Kino Úsmev (Košice)

**Kino Úsmev** je kino v Košiciach. Nachádza sa v mestskej časti Staré Mesto na Kasárenskom námestí. Je to jediné fungujúce kamenné kino v Košiciach. Kino má hlavnú sálu s kapacitou 300 miest, a druhú (Impulz) s kapacitou 20 miest.

## História
Kino Úsmev existuje od roku 1922. Budova pôvodne slúžila ako kasíno, ktoré sa prestavalo na kino ešte pred prvou svetovou vojnou. Počas druhej svetovej vojny boli Košice súčasťou Maďarska, a kino nieslo názov Veseliareň (). Od roku 1929 v ňom fungovalo kino s názvom *Kino Centrál* (vo vlastníctve *Slovenskofilm*), ktoré sa po druhej svetovej vojne premenovalo na Kino Úsmev. V roku 1969 ho zasiahol veľký požiar, ktorý bol dôsledkom odhodenej cigarety v hľadisku počas predstavenia. Od roku 1993 budovu mesto prenajímalo spoločnosti *Tatrafilm*. Kino bolo v roku 2012 po 83 rokoch zatvorené. Hlavným dôvodom bol nedostatok filmových kópií 35 mm formátu, ktoré sa celosvetovo prestali vyrábať a problém s financovaním kina. V roku 2012 sa občianske združenie Cinefil, o.z. rozhodlo o jeho oživenie. Mestské zastupiteľstvo Košíc v júni 2015 jednohlasne schválilo prenájom Kina Úsmev občianskemu združeniu Cinefil na dobu 15 rokov. Združenie sa zaviazalo do piatich rokov premeniť Kino Úsmev na *Centrum audiovizuálnej kultúry* s dvoma kinosálami. Po dokončení v roku 2016 bolo Centrum audiovizuálnej kultúry prvé svojho druhu na Slovensku. Prvým filmom, ktorý sa odpremietal po rekonštrukcii v júny 2016, bol film Kinoautomat z roku 1967.

## Areál a podujatia
náhľad|vľavo|Budova kina
Okrem kina sa v budove nachádza kaviareň aj bar a pred samotnou budovou sú umiestnené streetfood stánky alebo prívesy. V kino je niekoľko rokov jedným s dejísk medzinárodného filmového festivalo MFF Art Film. Kino hostili aj rôzne iné filmové festivaly, spustilo rezidenčný program pre filmových tvorcov a začalo oživovať Kasárenské námestie dvoma street-foodovými festivalmi.

## Architektúra
V roku 2018 bolo kino nominované medzi 17 projektami na *Cenu za architektúru* CE•ZA•AR. Exteriér budovy pochádza z architektonickej kancelárie *zerozero*. Charakteristikou črtou nominovanej bielej rastrovej fasády je 2 000 kusov zatepľovacích hmoždiniek.

## Referencie

## Iné projekty

## Externé odkazy

* Oficiálna stránka Kina Úsmev

Kategória:Kiná na Slovensku
Kategória:Budovy v Košiciach
Kategória:Kultúra v Košiciach
Kategória:Architektúra z 1922
Rozvor

**Rozvor** alebo **rozvora** môže byť:
*nesprávne (bohemizmus) alebo zastarano:
** rázvor
** rázvora (a) typ žrde na voze, b) zariadenie na uzavieranie dvier či okien)
*zastarano: brázda, stoka, riečisko a pod., synonymum: rozor, pozri napr. brázda

## Zdroje
Koenzým F420

**Koenzým F<sub>420</sub>** alebo **8-hydroxy-5-deazaflavín** je koenzým, ktorý sa účastní redoxných reakcií u metánogénov, mnohých organizmoch kmeňa Actinobacteria a výnimočne i u iných rodov baktérií. Koenzým F420 je derivát flavínu a pôsobí ako koenzým pre koenzým F<sub>420</sub> hydrogenázu, 5,10-metyléntetrahydrometánopterínreduktázu a metyléntetrahydrometánopteríndehydrogenázu.

Bohatým zdrojom koenzýmu F420 je *[[Mycobacterium smegmatis]]*, u ktorého niekoľko desiatok enzýmov využíva koenzým F420 namiesto kofaktoru FMN, ktorý využívajú homologické enzýmy u väčšiny ostatných druhov. Niektoré eukaryoty, napríklad mušky *[[Drosophila melanogaster]]* a riasy *[[Ostreococcus tauri]]*, takisto využívajú prekurzor tohto kofaktoru.

## Biosyntéza
Koenzým F420 sa syntetizuje viackrokovou dráhou:
* 7,8-Didemetyl-8-hydroxy-5-deazariboflavínsyntáza tvorí koenzým FO (takisto písaný F0), ktorý sám o sebe funguje ako kofaktor DNA fotolyázy. Tento kofaktor tvorí hornú časť molekuly.
* 2-Fosfo-<small>L</small>-laktáttransferáza tvorí koenzým F420-0, ktorý obsahuje hornú časť, fosfát a laktát zakončený karboxylovou skupinou.
* Koenzým F420-0 <small>L</small>-glutamátligáza spája koenzým F420-0 s glutamátom na karboxylovom konci, čím vzniká koenzým F420-1.
* Nakoniec enzým koenzým F420-1 gama-L-glutamátligáza napojí gama-glutamát na karboxylový koniec, čím vzniká koenzým F420-2, teda konečná zlúčenina (v oxidovanej forme).

## Referencie

## Pozri aj
* Koenzým B
* Koenzým M
* Metánofurán
* Tetrahydrometánopterín

## Preklad

Kategória:Kofaktory
Bezpečnostný systém štátu

**Bezpečnostný systém štátu** je slovenský právny termín, ktorý býva definovaný ako:
* *„*[s]*ústava inštitúcií [[Verejná správa|verejnej správy]], síl a prostriedkov [[Ozbrojené sily|ozbrojených síl]], ozbrojených bezpečnostných zborov, záchranných zborov a služieb, [[Právnická osoba|právnických]] a [[Fyzická osoba|fyzických osôb]], súvisiacich [[Právna norma|právnych noriem]], vzájomných väzieb a vzťahov, ktorých prostredníctvom sa zaručuje bezpečnosť štátu, jeho občanov, materiálnych hodnôt a [[Životné prostredie|životného prostredia]]“* (Bezpečnostná rada Slovenskej republiky, 2017),
* *„sústava [[Štátna správa|štátnej správy]], orgánov [[Územná samospráva|územnej samosprávy]], ozbrojených síl, ozbrojených bezpečnostných zborov, záchranných zborov a služieb, havarijných a iných služieb, právnických a fyzických osôb, ich vzťahov a činností zabezpečujúcich koordinovaný postup pri zaručovaní bezpečnosti štátu a jeho občanov“* (Dušan Vallo, 2004),

Tento pojem bol prvýkrát použitý v Bezpečnostnej stratégii Slovenskej republiky (SR) schválnej Národnou radou SR v roku 2001, kde bol definovaný ako *„mnohostranný komplex, ktorý sa skladá zo zahraničnopolitických, ekonomických, obranných, vnútrobezpečnostných, sociálnych, záchranárskych a ekologických nástrojov a ich vzájomných väzieb“*.

## Pozri aj
* obrana štátu

## Referencie

Kategória:Politika
Branislav Fábry

**Branislav Fábry** môže byť:
* slovenský právnik, univerzitný pedagóg a komentátor (* 1977), pozri Branislav Fábry (právnik)
* slovenský hokejista (* 1985), pozri Branislav Fábry (hokejista)
* slovenský hudobník, bývalý člen hudobnej skupiny Mince vo fontáne, pozri pod Mince vo fontáne

## Pozri aj
* Fábry

Fábry, Branislav
Adenozylkobalamín

**Adenozylkobalamín** (**AdoCbl**) je spolu s metylkobalamínom (MeCbl) jednou z biologicky aktívnych foriem vitamínu B<sub>12</sub>. Jeho iné názvy zahŕňajú **deoxyadenozylkobalamín**, **5'-deoxyadenozylkobalamín**, **5-deoxyadenosylkobalamín**, **koenzým B<sub>12</sub>** alebo **kobalamid**.

## Reakcie
vľavo|náhľad|Schematický diagram metabolickej dráhy propionátu. Adenozylkobalamín je potrebný ako koenzým pre metylmalonyl-CoA mutázu, aby sa <small>L</small>-metylmalonyl-CoA premenil na sukcinyl-CoA, inak sa hromadí kyselina metylmalonová.
Adenozylkobalamín pôsobí ako kofaktor v 1,2-prešmykoch uhlíkovej kostry sprostredkovanej radikálovým mechanizmom. Tieto procesy vyžadujú tvorbu deoxyadenozylového radikálu pomocou homolytickej disociácie väzby uhlík-kobalt. Táto väzba je výnimočne slabá, jej disociačná energia je 31 kcal/mol (asi 130 kJ/mol), a je ďalej oslabená chemickým prostredím v aktívnom mieste enzýmu. Jeden z enzýmov, ktoré využívajú adenozylkobalamín ako koenzým, je metylmalonyl-CoA mutáza.

Podobným mechanizmom prebiehajú mnohé reakcie, v ktorých vystupuje ako koenzým ''S''-adenozylmetionín (SAM), ktorý takisto produkuje 5'-deoxyadenozylové radikály. Enzýmy, ktoré využívajú SAM, však katalyzujú aspoň 65 unikátnych reakcií, zatiaľ čo je známych len 12 enzýmov, ktoré využívajú kobalamín. Predpokladá sa, že kobalamín sa vyvinul relatívne nedávno, čo by tento nepomer čiastočne vysvetľovalo. Okrem toho je SAM výrazne menšia molekula, takže stérická náročnosť adenozylkobalamínu znamená, že jeho použitie je pre enzýmy náročnejšie, a okrem toho musí u adenozylkobalamínu zvyčajne deoxyadenozylový radikál prekonať výrazne väčšiu vzdialenosť počas reakcie. Radikálové SAM enzýmy však obsahujú železo-sírny klaster, ktorý enzýmy využívajúce kobalamín mať nemusia - železo-sírne klastre sú senzitívne na okolitý kyslík, takže je možné, že adenozylkobalamín predstavuje alternatívu v prostredí s kyslíkom. Niektoré zdroje takisto tvrdia, že kobalamín pomáha stabilizovať produkty, takže jeho úloha je väčšia, než len tvorba radikálov.

## Poznámky


## Referencie

## Pozri aj
* Metylkobalamín
* Hydroxykobalamín
* Kyanokobalamín
* Vitamín B<sub>12</sub>
* Biosyntéza kobalamínu
* Oxid dusnatý
## Zdroj

Kategória:Vitamíny
Kategória:Kofaktory
Kategória:Organokovové zlúčeniny
Oceánsky pohár národov 2002

**Oceánsky pohár národov 2002** bol šiestym ročníkom Oceánskeho pohára národov, medzinárodného futbalového turnaja pre národné tímy pod hlavičkou Oceánskej futbalovej konfederácie (OFC). Turnaj sa konal na Novom Zélande a hralo sa v dňoch od 5. do 14. júla 2002. Titul obhajovala .

Víťazom turnaja sa stal , vo finále zdolali Austráliu 1:0.

## Štadióny

## Skupinová fáza

### Skupina A

|}

### Skupina B

|}

## Play-off

### Semifinále

### Zápas o tretie miesto

### Finále

Víťazom turnaja sa stal Nový Zéland.

## Externé odkazy
* Oceania Football Confederation

## Zdroj

Kategória:Oceánsky pohár národov
Kategória:Futbal v 2002
Kategória:Futbal na Novom Zélande
Mních (vrch v Skorušinských vrchoch)

**Mních** () je vrch v Skorušinských vrchoch. Leží nad obcou Zuberec, približne  južne od Tvrdošína. 

## Poloha
Nachádza sa v strednej časti pohoria, v geomorfologickom podcelku Kopec. Vrch leží v Žilinskom kraji, v okrese Tvrdošín a zasahuje na katastrálne územie obce Zuberec a Oravský Biely Potok. Najbližšími sídlami sú na východnom úpätí ležiaca Habovka a Zuberec, severným smerom sa nachádza Oravský Biely Potok. 

## Opis
Mníchom začína hrebeň, smerujúci juhozápadným smerom na Kopec (). Severne susedí Biedna (), západným smerom Bane () a Turínok (), juhozápadným Machy () a Kopec, južným Biela skala () a východným Javorková () a Štít (). Vrch patrí do povodia rieky Orava, pričom celý masív odvodňujú prítoky Studeného potoka. Vrcholom vedie značený chodník. Na východných svahoch sa nachádza lyžiarske stredisko.

### Výhľady
Vrchol Mnícha pokrýva súvislý lesný porast, neumožňujúci ucelenejší rozhľad, na svahoch sú však rozsiahle horské lúky. Z odlesnených miest je vidieť okolité vrchy Skorušinských vrchov, Chočských vrchov a Západných Tatier, pri vhodných podmienkach aj Malú Fatru, Oravskú Maguru a Oravské Beskydy.

## Prístup
* po  červenej značke hlavným hrebeňom:
** od severu z Oravského Bieleho Potoka
** od juhozápadu z Malého Borového cez Machy
* po  modrej značke zo Zuberca cez Machy

## Referencie

## Pozri aj
* Kopec (podcelok)
* Zoznam vrcholov v Skorušinských vrchoch

## Iné projekty

## Externé odkazy
* Poloha na turistickej mape

Kategória:Vrchy v Skorušinských vrchoch
Kategória:Tisícovky na Slovensku
Kategória:Vrchy v okrese Tvrdošín
Kategória:Oravský Biely Potok
Kategória:Zuberec
Mária Bárkányová

**Mária Bárkányová** (; * 2. marec 1859, Košice – † 26. júl 1928, Berlín) bola maďarská dramatická herečka pôsobiaca najmä v Nemecku.

## Život
Mária bola dcérov vlastníka továrne a vzdelanie nadobudla v uršulínskom kláštore. Počas tejto doby obdivovala predstavenia Dona Carlosa a Maria Stuarta. Z tohto obdivu vznikla jej úprimná túžba stať sa herečkou. Keď ukončila svoje vzdelávanie do Viedni, svoje idály realizovala v divadle *Burgtheater*.

V roku 1878 debutovala vo Frankfurte nad Mohanom. Odtiaľ išla do Hamburgu a v roku 1881 bola zavolaná na *Berliner königliche Schauspielhaus* (divadlo v Berlíne). Počas tejto fázy života nabrala množstvo skúseností a  precestovala svet. V roku 1892 išla do Ameriky. Vystupovala aj v Petrohrade, Moskve a Rige. Jeden s najväčších úspechov zažila v Holandsku, kde bol jej hlas prirovnávaný k hlasu Hedwigy Raabe.

Počas Svetovej výstavy v roku 1900 išla s vlastnou skupinou do Paríža, aby tam predviedli Goetheho und Schillera.

## Filmografia
* 1913 – *Vinná matka*

## Referencie

## Iné projekty

## Zdroj

* Maďarský židovský Lexikón (*Magyar Zsidó Lexikon*). Ujvári Péter. Budapešť: Maďarský židovský Lexikón. 1929. st. 88. Dostupné online
* 

Kategória:Maďarské filmové herečky
Kategória:Maďarské osobnosti židovského pôvodu
Kategória:Osobnosti z Košíc
Kyselina 3-aminoizobutyrová

**Kyselina 3-aminoizobutyrová** je produkt rozkladu tymínu. Jej konjugovanou zásadou je **3-aminoizobutyrát**.

## Rozklad tymínu
Kyselina 3-aminoizobutyrová vzniká pri rozklade tymínu. 3-Aminoizobutyrát vzniká z β-ureidoizobutyrátu pôsobením enzýmu β-ureidopropionázy. Dochádza k štiepeniu oxidu uhličitého a amoniaku:

: β-ureidoizobutyrát + H2O → 3-aminoizobutyrát + CO2 + NH3

3-Aminoizobutyrát sa následne premieňa na metylmalonátsemialdehyd pomocou aminotransferázy. Aminoskupina sa prenáša na α-ketoglutarát, ktorý sa premieňa na glutamát:

: 3-aminoizobutyrát + α-ketoglutarát → metylmalonátsemialdehyd + glutamát

## Úloha v metabolizme
Počas cvičenia má zvýšenie hladiny proteínu PGC-1α za následok vylučovanie 3-aminoizobutyrátu zo svalov do krvi (koncentrácia 2-3 μM v ľudskom krvnom séru). Pri kontakte 3-aminoizobutyrátu s bielym tukovým tkanivom dôjde k aktivácii expresii termogénnych génov pomocou PPARα receptorov, čo má za následok hnednutie bieleho tukového tkaniva. Jeden z dôsledkov aktivity 3-aminoizobutyrátu je zvýšenie metabolizmu buniek, na ktoré 3-aminoizobutyrát pôsobí.

Predpokladá sa, že 3-aminoizobutyrát hrá niekoľko úloh v bunkovom metabolizme, pri spaľovaní tukov a regulácii inzulínov, triglyceridov a celkového cholesterolu.

3-Aminoizobutyrát sa nachádza v kostrových svaloch ako normálny metabolit. Jeho koncentrácia v plazme sa zvyšuje pri fyzickej aktivite. Jeho produkcia je pravdepodobne spôsobená zvýšenou aktivitou mitochondrií, keďže zvýšenie jeho koncentrácie bolo pozorované i v svaloch myší, ktoré nadprodukovali proteín PGC-1α. Bolo teda navrhnuté, že 3-aminoizobutyrát má obrannú funkciu proti metabolickej poruche, keďže môže spustiť funkcie hnedého tukového tkaniva.

## Referencie

## Zdroj

Kategória:Aminokyseliny
Sándor Prokopp

**Sándor Prokopp** (; * 7. máj 1887, Košice – † 4. november 1964, Budapešť) bol uhorský športový strelec, ktorý reprezentoval Uhorsko na letných olympijských hrách v rokoch 1908, 1912 a 1924.

## Životopis
Jeho otec bol Sándor Prokopp starší – úradník a telegrafista. Jeho matka bola Anna Kiskató. Otec pôsobil od roku 1891 v Budapešti, takže sa tam rodina veľmi často pohybovala. Žili na niekoľkých miestach po celej Budapešti. Sándor navštevoval základnú školu na Karolyi ulici a potom v roku 1897 nastúpil na strednú školu (Gymnázium Piarista), ktorú absolvoval v roku 1905. Podobne ako jeho otec, aj on sa pripravoval na dráhu úradníka, preto pokračoval v štúdiu na Právnickej fakulte Univerzity v Budapešti a získal titul doktora práv.

So športovou streľbou začínal v klube *EAC Budapešť*. Následne sa záčastnil na letných olympijských hrách, v ktorých v roku 1912 získal vo Švédsku zlatú madailu v streľbe. Vo svojej neskoršej kariére, v roku 1913, vyhral pre svoj klub tímový šampionát v streľbe z pušky. Do roku 1924 bol členom maďarského družstva športovej streľby. V roku 1924 súťažil na letnej olympiáde s rýchlopaľnou pištoľou a pištoľou z voľného dostrelu, no ďalšie medailové úspechy už nedosiahol. Po kariére športovca trénoval mládež. V roku 1928 redigoval pravidlá odborového zväzu a napísal rôzne publikácie týkajúce sa športovej streľby.

## Umiestnenie na OH
### Londýn 1908
V roku 1908 skončil v 300 metrovej voľnej puške na 43. mieste.

### Štokholm 1912
O štyri roky neskôr získal zlatú medailu v streľbe na 300 metrov s vojenskou puškou (na tri pozície).

### Paríž 1924
Na letných olympijských hrách v roku 1924 sa zúčastnil na nasledujúcich udalostiach:

* 25 metrov – rýchla pištoľ – 53. miesto
* 600 metrov – voľná puška – 55. miesto
* tímová streľba – neumiestnený

## Galéria

1912 Sándor Prokopp.JPG|Prokopp v 1912
Prokopp Raday52.jpg|Plaketa v Budapešti (IX. obvod, Ráday ulica 52)
Prokopp Sándor sírja.jpg|Hrob na cintoríne v Budapešti


## Referencie

## Iné projekty

## Zdroj

Kategória:Maďarskí olympijskí víťazi
Kategória:Olympijskí víťazi v streľbe
Kategória:Absolventi Univerzity Loránda Eötvösa
Kategória:Osobnosti z Košíc
Arpád Gerster

**Arpád Gerster** (, * 22. december 1848, Košice – † 11. marec 1923, New York) bol významný maďarský chirurg a univerzitný profesor pôsobiaci v New Yorku.

## Život
[náhľad|''German Hospital'' v New Yorku, [1868]]
Jeho otec pôsobil v Uhorskej revolúcii, jeho strýko Anton Gerster, sa podieľal na uhorskej vojne za nezávislosť a neskôr bol dôstojníkom v Americkej občianskej vojne. Jeho sestrou bola Etela Gersterová-Gardiniová, ktorá v New Yorku pracovala niekoľko rokov. Arpád študoval na košickom premonštrátskom gymnáziu. Lekárske štúdie získal na Viedenskej univerzite. Štúdium začal v roku 1866 no už v roku 1872 dokončil štúdium a získal úplnú chirurgickú a pôrodnícku kvalifikáciu. Od 1. októbra 1872 do 1. októbra 1863 bol dobrovoľníkom na chirurgickom oddelení vojenskej nemocnice vo Viedni. Po jeho ceste v Nemeckom na začiatku roka 1874 sa v marci 1874 rozhodol emigrovať do amerického New Yorku.

V roku 1878 sa zamestnal v New Yorkej nemocnici *German Hospital* (teraz Lenox Hill Hospital) na Manhattane. V roku 1879 sa taktiež stal chirurgom v *Mount Sinai Hospital* v Mannhattane. V roku 1882 bol zvolený za chirurgického učitela na New Yorkskej poliklinickej škole. Na škole oôsobil do roku 1894. Columbia University ho vymenoval za profesora operácií v roku 1910. Na univerzite bol členom tzv *"Century Club"* od roku 1890. Bol aktívne zapojený do činností lekárskych profesijných združení a na komunitných fórach amerických Maďarov. V tejto súvislosti predsedal desať rokov na maďarskom združení v New Yorku. Medzi Američanmi si ako slávny chirurg držal veľkú úctu, ovládal anglický jazyk aj nemčinu.

### Rodina
Dňa 15. decembra 1875 sa oženil s Annou Bernard Wynne, s ktorou mal jedno dieťa – Jána Karola Arpáda Gerstera, ktorý vykročil po stopách svojho otca a tiež vstúpil na lekársku dráhu života.

### Významné členstvá
* Chirurgické združenie mesta New York (prezident od 1891)
* Americká chirurgická asociácia (prezident od 1911)
* Maďarská spoločnosť New Yorku (prezident)
* Budapeštianska lekárska komora (člen od 1891)
* Chirurgická spoločnosť v Nemecku (člen od 1891)

## Literatúra
* Recollection of a New York Surgeon. New York; PB Hoober, 1917. Dostupné online 

## Iné projekty

## Zdroj
* Maďari v Amerike : História amerických Maďarov : 1583-1926. 2. vyd. / Kende Géza. – 1927. 498 p. Gerster Árpád. 114-121. p.
* Vasváry Ödön: Maďarská Amerika. Segedín : Štátna knižnica, 1988. 247 p. Gerster Árpád 218, 229. p. 
* 

Kategória:Maďarskí lekári
Kategória:Lekári USA
Kategória:Maďarskí gynekológovia
Kategória:Maďarskí vysokoškolskí pedagógovia
Kategória:Absolventi Viedenskej univerzity
Kategória:Osobnosti z Košíc
Kategória:Vyučujúci na Columbia University
Krátke správy RTVS

náhľad|Staré logo relácie
***Krátke správy RTVS*** je spravodajská relácia RTVS, ktorá sa vysiela od 7. septembra 2015 na televíznej stanici Jednotka.
Moderátormi relácie sú od roku 2015 Ľubomír Bajaník, Janette Štefánková a Viliam Stankay.

## Moderátori

## Referencie

Kategória:Televízne relácie Slovenskej televízie
Arabský pohár 2009

**Arabský pohár 2009** bol deviatym ročníkom Arabského poháru, medzinárodného futbalového turnaja pre národné tímy Únie arabských futbalových asociácii (UAFA). Prvá fáza kvalifikácie sa začala v decembri 2006, ale ďalšie kola sa nekonali pre nedostatok sponzor.

## Kvalifikácia
Z 22 tímov bolo osem pridelených podľa postavenia vo FIFA do prvého kvalifikačného kola. Osem tímov bolo rozdelených do dvoch skupín a víťazi skupín postúpili do druhého kvalifikačného kola kde malo byť 16 tímov rozdelených do štyroch skupín. Druhé kvalifikačné kolo ani finálový turnaj sa kvôli nedostatku sponzorov neodohralo. 

### Prvé kvalifikačné kolo

*  sa kvalifikoval z druhého miesta po tom ako odstúpil z druhého kvalifikačného kola 
*  sa stiahla kvôli problémom s cestovaním, keďže im Izrael nedovolil cestovať do Jemenu

#### Skupina 1

*  sa stiahla kvôli problémom s cestovaním, keďže im Izrael nedovolil cestovať do Jemenu

#### Skupina 2

### Druhé kvalifikačné kolo
16 tímov malo byť rozdelených do štyroch skupín.  odstúpil zo súťaže a z prvého kvalifikačného kola ho nahradil .

;Ázia
* Irak
* Jordánsko
* Libanon
* Sýria
* Bahrajn
* Kuvajt
* Omán
* Spojené arabské emiráty
* Saudská Arábia
* Jemen
;Afrika
* Alžírsko
* Líbya
* Maroko
* Tunisko
* Egypt
* Sudán

* Druhé kvalifikačné kolo sa nikdy nehralo a turnaj bol zrušený

## Finálové kolo
Finálový turnaj bol zrušený kvôli absencii sponzora.

## Referencie

## Zdroj

Kategória:Arabský pohár FIFA
Kategória:Futbal v 2009
Inteligencia (rozlišovacia stránka)

**Inteligencia** môže byť:
*v psychológii a biológii: súbor alebo úroveň rozumových (a podobných) schopností, pozri inteligencia
*skrátene: inteligentný život, inteligentná bytosť (napr. mimozemské inteligencie, vyššie inteligencie), pozri pod živá bytosť a inteligencia
*v sociológii: druh spoločenskej vrstvy, pozri inteligencia (spoločenská vrstva) 
*v informatike a podobne: skrátene umelá inteligencia
Mafia: Definitive Edition

**Mafia: Definitive Edition** je remake videohry  z roku 2002. Videohra je vyvinutá štúdiom Hangar 13 a publikovaná spoločnosťou 2K Games. Hra bola oznámená v máji 2020 a jej vydanie bolo naplánované na september 2020. Je zasadená vo fiktívnom meste *[[Lost Heaven]]* v USA v 1930 a rozpráva príbeh o raste a páde gangstera Tommyho Angela v zločineckej rodine *Salieri*. Na Slovensku bola hra vydaná 25. septembra 2020.

## Príbeh

Taxikár Tommy Angelo sa stáva členom zločineckej rodiny Salieri po náhodnom strete s dvoma gangstermi. Avšak po rokoch práce pre rodinu sa otočí proti nej a rozhodne sa svedčiť proti rodine. V epilógu je zastrelený hlavnými postavami z hry Mafia II – Vitto Scaletta a Joe Barbaro.

Dej v každej jednej kapitole je veľmi podobný originálu z roku 2002.

## Hrateľnosť
Mafia: Definitive Edition je koncipovaná ako úplny remake originálnej hry, postavená od základov, ktorá však zachováva pôvodné misie, postavy a príbeh, ktorý aj rozširuje. Všetky filmové scény boli odznova nakrútené a nadabované. Rovnako ako v pôvodnej verzii z roku 2002, hráči ovládajú Tommyho Angela počas kampane pre jedného hráča. Pohybovať sa dá chôdzou alebo automobilom či motorkou. Remake používa rovnaký herný engine ako Mafia III, vylepšený svetelný model a krycí systém, ktorý pôvodná hra neobsahovala.

## Vývoj
Mafia: Definitive Edition bola oznámená 13. mája 2020 ako súčasť *Mafia: Trilogy* – remake Mafia I, remaster Mafia II a re-release Mafia III. Na vývoji sa podieľalo viac ako 200 ľudí z Prahy a Brna a mnohých ďalších z Brightonu a Novata. Uvedenie na trh bolo pôvodne naplánované na 28. augusta 2020, ale z dôvodu pandémie COVID-19 bolo odložené na 25. septembra.

Plnú jazykovú podporu dostali len jazyky, ktoré boli plne podporované aj v pôvodnej hre, a teda: angličtina, čeština, francúzština, taliančina, nemčina, ruština a španielčina.

Vývojári sa ďalej zamerali na napodobňovanie štýlu amerických miest v 20. a 30. rokoch 20. storočia, aby obohatili atmosféru a estetiku *[[Lost Heaven]]* a jednotlivých jeho štvrtí; niektoré štvrte boli tiež premenované (Hoboken – Holbrook). Úpravy v topografii mapy viedli k zmene rozloženia jednotlivých ulíc, ktoré boli vykonané pre príjemnejšiu jazdu a podľa tímu mali za následok viac možností výhľadu na samotné mesto. Špecializovaný systém mapovania dát bol použitý na identifikáciu často používaných ciest na obmedzenie jazdy po tých istých trasách. To sa prejavilo napríklad premiestnením Sialeriho baru a pretekárskeho okruhu.

## Referencie

## Externé odkazy
* Oficiálna webstránka
* *[https://www.imdb.com/title/tt12354406/ Mafia: Definitive Edition]* v Internet Movie Database 

## Zdroj

Kategória:Počítačové_hry
Kategória:Počítačové hry z 2020
Kategória:Hry pre Xbox One
Kategória:Hry pre PlayStation 4
Kategória:Hry pre PlayStation 5
Kategória:Hry pre Windows
Kategória:České videohry
Kategória:Third-person-shooter
Kategória:Mafia (hra)
SARS-CoV

**Koronavírus 1 spôsobujúci ťažký akútny respiračný syndróm** (angl. *severe acute respiratory syndrome coronavirus 1* – skratka **SARS-CoV** alebo **SARS-CoV-1**) je kmeň koronavírusov, ktorý spôsobuje SARS, chorobu dýchacej sústavy zodpovednú za epidémiu SARS v rokoch 2002-2004. Je to obalený vírus a s jednovláknovou RNA pozitívnej polarity, ktorý infikuje bunky epitelu v pľúcach. Tento vírus vstupuje do hostiteľskej bunky naviazaním sa na Angiotenzín konvertujúci enzým 2. Infikuje ľudí, netopiere a palmové cibetky.

## Referencie


## Zdroj

Kategória:Coronaviridae
Majstrovstvá EAFF vo futbale 2019

**Majstrovstvá EAFF vo futbale 2019** bol ôsmym ročníkom Majstrovstiev EAFF vo futbale, medzinárodného futbalového turnaja pre národné tímy Východoázijskej futbalovej federácie (EAFF). Finálový turnaj sa hral v Južnej Kórei.

Víťazom turnaja sa stala domáca Južná Kórea.

## Tímy
Všetkých desať tímov federácie sa zúčastnilo na turnaji. Tímy boli rozdelení do troch predkôl. Víťaz prvého a druhého kola postupovali o kolo vyššie.

## Miesta konania

### Prvé predkolo

### Druhé predkolo

### Finálové kolo

## Prvé predkolo
Víťaz predkola sa kvalifikoval do druhého predkola.

Do druhé kola postúpilo Mongolsko.

## Druhé predkolo
Víťaz predkola sa kvalifikoval do finálového kola.

Do finálového kola postúpil Hongkong.

## Finálové kolo

Víťazom celého turnaja sa stal Kórejská republika.

## Externé odkazy
* EAFF

## Zdroj

Kategória:Majstrovstvá EAFF vo futbale
Kategória:Futbal v 2019
Kategória:Futbal v Kórejskej republike
Pôdohospodárstvo v Spojených štátoch

**Pôdohospodárstvo v Spojených štátoch** patrí objemom svojej produkcie k najväčším národným pôdohospodárskym odvetviam na svete, pričom z hľadiska zahraničného obchodu sa vyznačuje aktívnou obchodnou bilanciou.

Podľa výsledkov poľnohospodárskeho sčítania z roku 2017 sa v Spojených štátoch k tomuto roku nachádzalo 2&nbsp;042&nbsp;220 fariem, ktoré obhospodarovali celkom 3&nbsp;643&nbsp;051,28 km<sup>2</sup>, pričom na jednu farmu v priemere pripadalo 178 ha.

## Poľnohospodárstvo
### Rastlinná výroba



### Živočíšna výroba



## Vodohospodárstvo a rybolov



## Referencie

Kategória:Poľnohospodárstvo v USA
Somló halušky

náhľad|Somló halušky
**Somló halušky** [vyslov: šomló] alebo **somlói halušky** [vyslov: šomlój] () sú tradičný maďarský dezert. Ide o dvojitý biskvit s vanilkovým pudingom, rumovými hrozienkami a čokoládovou polevou.

## História
Dezert dostal svoj názov podľa vyhasnutej sopky Somló v západomaďarskej župe Veszprém. Ide o 431 metrov vysokú horu nachádzajúcu sa 15 km západne od Ajky v krajinnej a prírodnej rezervácii Somló Tájvédelmi Körzet. Somló halušky údajne vytvoril v maďarskom hlavnom meste Budapešti v 50. rokoch 20. storočia Károly Gollerits v reštaurácii Gundels. V roku 1956 bol dezert ocenený v Bruseli.  

## Príprava
Na ich prípravu si treba pripraviť piškótové cesto. Potom ho rozdeliť a vmiešať do polovice kakaový prášok. Z týchto hmôt sa upečú tenké piškótové základy. Hrozienka namočíme buď do rumu, alebo do zmesi rumu, vody a cukru. Uvarí sa aj vanilkový puding a podľa potreby zmieša so šľahačkou. Pripravuje sa vrstvením vo forme. Základ tvorí svetlé piškótové cesto. Polovicu hrozienkovej zmesi a polovicu pudingu poukladáme na každý jej plát a rovnomerne rozotrieme, nasleduje tmavé piškótové cesto, zvyšné hrozienka a nakoniec puding. Nakoniec halušky necháme niekoľko hodín odležať v chladničke. Bežné sú rôzne varianty: niekedy sa používa len svetlé piškótové cesto, bežné je aj posypanie vrchnej vrstvy pudingu kakaovým práškom. Do vrstiev zapracujeme okrem hrozienok aj nasekané vlašské orechy a mandle. Pred podávaním sa halušky pôvodne vykrajovali z cesta a podávali sa s čokoládovou polevou, šľahačkou, ozdobené kakaovým práškom, vlašskými orechmi alebo mandľami.

## Referencie

## Externé odkazy
* Recept na Somló halušky na svetvomne.sk

## Zdroj
* 

Kategória:Sladkosti
Kategória:Maďarská kuchyňa
Chromatizmus

**Chromatizmus** môže byť:
*v optike: chromatická aberácia
*v botanike: farebnosť rastlinných orgánov, ktoré sú normálne čisto zelené, pozri chromatizmus (botanika)

## Zdroje
Canon EOS RP

náhľad|Canon EOS RP s adaptérom EF-EOS R a objektívom EF 50 mm F1,8
**Canon EOS RP** je bezzrkadlový systémový fotoaparát od japonského výrobcu Canon. Bol uvedený vo februári 2019 a išlo o druhý fotoaparát v systéme R plnoformátových bezzrkadloviek.

## Technické parametre
Model EOS RP je vybavený bajonetom Canon RF a je kompatibilný s objektívmi Canon RF. Objektívy EF a EF-S je možné pripojiť pomocou adaptéra.

Full-frame CMOS snímač (36 × 24 mm) má efektívne rozlíšenie cca 26,2 megapixelov. EOS RP je vybavený elektronickým hľadáčikom cez obrazový snímač s približne 100 % pokrytím snímky (horizontálne aj vertikálne) a režimom živého náhľadu.

Režim EOS Movie umožňuje nahrávanie v rozlíšení 4K, Full HD a HD.

Puzdro je vyrobené z horčíkovej zliatiny zapuzdrené v plaste a utesnené proti prachu a striekajúcej vode. 

## Referencie

## Iné projekty

## Zdroj
* 

Kategória:Digitálne fotoaparáty
Kategória:Canon
Pôdohospodárstvo

**Pôdohospodárstvo** (iné názvy: **poľnohospodárstvo a lesníctvo**; staršie: *poľnohospodárstvo* [v širšom zmysle], *zemedelstvo* [v širšom zmysle]) je zložka (prípadne odvetvie) národného hospodárstva, ktorá pozostáva z poľnohospodárstva (vrátane včelárstva, poľovníctva, záhradníctva, rybolovu a pod.) a lesníctva. Staršia všeobecná definícia pôdohospodárstva znie: "súčasť materiálnej výroby, ktorá sa ako samostatná zložka národného hospodárstva zaoberá získavaním, obnovovaním zdokonaľovaním produkcie, zdrojom ktorej je obrábaná a lesná pôda v organickej spätosti so živočíšnou výrobou, vrátane záhradníctva, včelárstva, poľovníctva a vnútrozemského rybárstva“.

Hoci sa výraz pôdohospodárstvo vyskytuje napríklad v súčasnom názve príslušného slovenského ministerstva, od konca 20. storočia sa v oficiálnych deleniach národného hospodárstva pojem pôdohospodárstvo nepoužíva a namiesto neho sa používajú len názvy jeho jednotlivých veľkých častí (poľnohospodárstvo, lesníctvo a podobne).

Vecné podrobnosti o pôdohospodárstve pozri v článkoch poľnohospodárstvo a lesníctvo.

## Delenie
V roku 1964 sa problému terminologického vymedzenia tohto pojmu v jazykovednom článku venoval Imrich Kabina, a to v komparácii s českou terminológiou a najmä s ohľadom na dobové právne normy. Hoci, ako uvádza Kabina, niektoré dobové zdroje rozlišovali v danom kontexte viac než dva úseky hospodárstva, podľa autora treba („na základe celkového bohatstva založeného na produkčnej sile pôdy“) rozlišovať len 2 veľké úseky pôdohospodárstva:
* poľnohospodárstvo - t.j. „hospodárstvo produkčnej pôdy vôbec okrem lesnej pôdy“. Za súčasti poľnohospodárstva autor pokladá nielen „roľnícke hospodárstvo (roľníctvo), predstavujúce hlavne hospodárenie na ornej pôde, lúkach a pasienkoch a aj živočíšnu produkciu“, ale aj „vinohradníctvo, ovocinárstvo, záhradníctvo, chmeliarstvo, zeleninárstvo a prípadne ďalšie príbuzné odvetvia“. Názov poľnohospodárstvo pre tento úsek hospodárstva autor pokladá za najvhodnejší, pretože popri lesnej pôde má najväčší podiel na pôdnom fonde krajiny práve poľnohospodárska pôda.
* lesné hospodárstvo (lesníctvo).

## Referencie

## Poznámky